
GLOBOS (RŪPYBOS) IŠMOKOS SKYRIMAS

Paslaugos apibūdinimas 
Vaikui, kuriam globa (rūpyba) nustatyta šeimoje, šeimynoje ar vaikų globos institucijoje, jo globos (rūpybos) laikotarpiu skiriama ir mokama globos (rūpybos) išmoka:
1. vaikui iki 6 metų – 5,2 bazinės socialinės išmokos (BSI) dydžio išmoka per mėnesį.
2. vaikui nuo 6 iki 12 metų – 6 BSI dydžio išmoka per mėnesį.
3. vaikui nuo 12 iki 18 metų arba iki nepilnametis pripažįstamas emancipuotu ar sudaro santuoką – 6,5 BSI dydžio išmoka per mėnesį. 
4. vaikui, kuriam nustatytas neįgalumo lygis, neatsižvelgiant į jo amžių, – 6,5 BSI dydžio išmoka per mėnesį.
Pasibaigus vaiko globai (rūpybai) dėl pilnametystės, emancipacijos ar santuokos sudarymo, asmeniui, iki jam sukaks 24 metai, skiriama ir mokama 6,5 BSI dydžio išmoka per mėnesį:
1. Jei mokosi pagal bendrojo ugdymo programą, pagal formaliojo profesinio mokymo programą (įskaitant asmenis, kurių mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai). 
2. Jei studijuoja aukštojoje mokykloje pagal nuolatinės studijų formos programą (įskaitant ir profesinio mokymo teikėjų ar aukštojoje mokykloje suteiktų akademinių atostogų dėl ligos, nėštumo ar vaiko priežiūros laikotarpį).
3. Mokymosi laikotarpiu tuo atveju, kai yra mirę asmens abu tėvai (turėtas vienintelis iš tėvų).
Vaikui (asmeniui), kuris mokosi pagal bendrojo ugdymo ir (ar) pagal formaliojo profesinio mokymo programas ar studijuoja aukštojoje mokykloje pagal nuolatinės studijų formos programą ir yra išlaikomas (nemokamai gauna nakvynę ir maistą ir kitas paslaugas) bendrojo ugdymo mokyklos ar profesinio mokymo teikėjo ar aukštosios mokyklos bendrabutyje ar vaikų socializacijos centre, mokslo metais skiriama ir mokama:
1. Vaikui iki 6 metų – 2,6 BSI dydžio išmoka per mėnesį.
2. Vaikui nuo 6 iki 12 metų – 3 BSI dydžio išmoka per mėnesį. 
3. Vaikui nuo 12 iki 18 metų arba iki nepilnametis pripažįstamas emancipuotu ar sudaro santuoką – 3,25 BSI dydžio išmoka per mėnesį.
4. Vaikui, kuriam nustatytas neįgalumo lygis, neatsižvelgiant į jo amžių, – 3,25 BSI dydžio išmoka per mėnesį.
5. Asmeniui tuo atveju, kai pasibaigia vaiko globa (rūpyba) dėl pilnametystės, emancipacijos ar santuokos sudarymo, iki jam sukaks 24 metai, – 3,25 BSI dydžio išmoka per mėnesį.
Globos (rūpybos) išmoka skiriama ir mokama nuo teisės gauti išmoką atsiradimo dienos, tačiau ne daugiau kaip už 12 praėjusių mėnesių nuo visų dokumentų, būtinų išmokai skirti, pateikimo dienos.

Paslaugos teikimo proceso aprašymas 
1. Paslaugos gavėjas prašymą pateikia tiesiogiai, atvykęs į atitinkamą seniūniją pagal gyvenamąją vietą, galima atsiųsti paštu arba pateikti elektroniniu būdu Socialinės paramos šeimai informacinėje sistemoje SPIS www.spis.lt.
2. Paslaugos vykdytojas išnagrinėja prašymą ir priima sprendimą dėl išmokos skyrimo / neskyrimo arba informuoja paslaugos gavėją dėl prašymo papildymo.
3. Paslaugos gavėjas apie priimtą sprendimą informuojamas prašyme nurodytu būdu (registruotu laišku, elektroniniu laišku, telefonu) ar SPIS prisijungus prie savo užsakytos paslaugos.


Paslaugos teikimo informacija 
Paslauga suteikiama nemokamai per vieną mėnesį.

Teisės aktai, reguliuojantys paslaugos teikimą
1. Lietuvos Respublikos išmokų vaikams įstatymas.
2. Lietuvos Respublikos Vyriausybės 2004 m. birželio 28 d. nutarimas Nr. 801 „Dėl Išmokų vaikams skyrimo ir mokėjimo nuostatų patvirtinimo“.
3. Kėdainių rajono savivaldybės direktoriaus 2020 m. gruodžio 31 d. įsakymas Nr. AD-1-1583 „Dėl Išmokų vaikams skyrimo ir mokėjimo tvarkos aprašo tvirtinimo“.

Informacija ir dokumentai, kuriuos turi pateikti asmuo 
1. Asmens tapatybę patvirtinantis dokumentas.
2. Prašymas gauti išmoką.
3. Dokumentai, patvirtinantys išlaikymo vaikui priteisimą ar mokėjimą.
4. Globos (rūpybos) nustatymą ir asmens paskyrimą globėju (rūpintoju) patvirtinantys dokumentai.
5. Pažymos iš švietimo įstaigų, kai asmenys mokosi.
6. Šeimynos, nevyriausybinės vaikų globos institucijos arba vaikų socialinės globos įstaigos registravimo dokumentai.
7. Mokyklos pažyma, kai vaikas mokosi ir yra išlaikomas (gauna nakvynę ir maistą) mokyklos bendrabutyje, socializacijos centre.
8. Kiti dokumentai (atsižvelgiant į aplinkybes).

Paslaugos inicijavimo forma 
1. Prašymo gauti išmoką SP-3 (B) forma.
2. Šeimos (bendrai gyvenančių asmenų) duomenų socialinei paramai gauti SP-1 forma. 

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Mokinių registro duomenų bazės (išrašas).
4. Studentų registro duomenų bazės (išrašas).
5. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585, el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt. 
Kėdainių miesto seniūnijos socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
[bookmark: _Hlk196219772]Gudžiūnų seniūnijos socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt. 
Dotnuvos seniūnijos socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, mob. +370 699 93724, dotnuvos.seniunija@kedainiai.lt. 
Josvainių seniūnijos socialinės paramos specialistė Veronika Žilinskienė, tel. +370 347 73224, mob. +370 659 74959, veronika.zilinskiene@kedainiai.l.t 
Josvainių seniūnijos socialinės paramos specialistė Virginija Cukanovienė, tel. +370 347 73180, mob. +370 659 08387, virginija.cukanoviene@kedainiai.lt. 
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt. 
Pernaravos seniūnijos socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt.
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė, tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk193813708]Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.
